KETTUNEN, Lauri
(Joroinen, Finnország, 1885. 11. 10. − úton Finnország és Svédország között, 1963. 02. 26.)

Nyelvész. A balti finn nyelvek legismertebb, legsokoldalúbb finn kutatóinak egyike. Szorgalmas és eredményes gyűjtő, feljegyzéseinek többségét publikálni is tudja. A tartui egyetem vendégtanáraként nagy szerepet vállal az észtországi finnugrisztika fellendítésében, e szakma egyetemi oktatásának megszervezésében. Gazdag élettapasztalatát, megfigyeléseit, élményeit tanulságos, tudománytörténetileg becses memoárkötetekben örökíti meg.

Fontosabb munkáiból:
•	Livisches Wörterbuch mit grammatischer Einleitung. Helsinki, 1938. 648 p.
•	Vepsän murteiden lauseopillinen tutkimus (Vepsze nyelvjárási tanulmányok a mondattan köréből). Mémoires de la Société Finno-ougrienne 86(1943): 576 p.
•	Suomen lähisukukielten luonteenomaiset piirteet (A finnhez közeli rokon nyelvek jellegzetes vonásai). Mémoires de la Société Finno-ougrienne 119(1960): 252 p.
•	Matkapakinoita ja muita muisteluksia (Útiföljegyzések és más emlékek). Helsinki, 1960. 444 p.